POTVARKIS

DĖL skulptūrų, kurias norima perkelti saugojimui, atrinkimo

2024 m. gruodžio 30 d. Nr. T3-479

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, atsižvelgdamas į Šilalės Vlado Statkevičiaus muziejaus direktoriaus sutikimą ir Telšių–Tauragės teritorinio skyriaus siūlymą:

1. Sudarau Skulptūrų, kurias norima perkelti saugojimui, atrinkimo darbo grupę (toliau – Darbo grupė):
   1. Rytis Aušra – Šilalės rajono savivaldybės administracijos Švietimo, kultūros ir sporto skyriaus kultūros paveldo apsaugos vyriausiasis specialistas (Darbo grupės vadovas);
   2. Antanas Ivinskis – Šilalės Vlado Statkevičiaus muziejaus direktorius;
   3. Vidas Narbutas – Kultūros paveldo departamento prie Kultūros ministerijos Telšių–Tauragės teritorinio skyriaus patarėjas.
2. Pavedu:
   1. Darbo grupei sudaryti Skulptūrų, kurias norima perkelti saugoti, sąrašą ir jį pateikti Kultūros paveldo departamento prie Kultūros ministerijos Telšių–Tauragės teritoriniam skyriui;
   2. šį teisės aktą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras Tadas Bartkus